אהוד בן עזר

אהוד בן עזר (נולד ב-2 באפריל 1936, בפתח תקווה) הוא סופר, מחזאי, משורר, עורך, פובליציסט וביוגרף ישראלי. אהוד בן עזר (ראב) נולד בפתח תקווה, בנו של בנימין בן עזר – אשר ניהל את חוות קלמניה בשנים 1944–1947 – ונכד ליהודה ראב, ממייסדי פתח תקווה. דודתו היא הסופרת והמשוררת אסתר ראב. את שלוש שנותיו כילד בקלמניה תיאר בן עזר בשניים מספריו: "ספר הגעגועים" ו"הלילה בו תלו את סרג'נט מורטון". שירת בנח"ל, והיה בין ראשוני קיבוץ עין גדי. למד באוניברסיטה העברית בירושלים והתגורר שנים רבות בעיר זו. מסוף שנות החמישים השתתף באופן קבוע בעיתונות העברית בטוריו, מאמריו, שיריו ובמכתביו למערכת. הרומן הראשון שלו, "המחצבה", יצא ב"ספריה לעם" של עם עובד בשנת 1963 וזכה להצלחה מסחרית. לימים המחיז בן עזר את הרומן, והוא הוצג בתיאטרון. בשנת 1990 הופק על פי הספר סרט קולנוע בבימויו של רוני ניניו, אך הסרט כשל – הן בעיני המבקרים והן בקופות. בן עזר כותב שירה, פרוזה, סיפורי מסע, ספרי הדרכה לכתיבה יוצרת, כתב מאות מאמרי ביקורת, רשימות, ראיונות, מחקרים בתחומי הספרות וערך למעלה מ-70 ספרים, בחלק מהם שימש סופר צללים. כביוגרף, כתב בן עזר ספרים על נחום גוטמן כמו "בין חולות וכחול שמים", וכן על דודתו, אסתר ראב המשוררת, "ימים של לענה ודבש", ועל פנחס שדה, עמו הייתה לו היכרות ממושכת, "לספר לדגים". בן עזר היה במשך שנים חבר מפלגת שינוי, חבר מועצת מפלגת מרצ ואף חבר נשיאות המועצה. לאחר מהומות אוקטובר 2000 פרש מהמועצה (ולאחר מכן מהמפלגה), בטענה שתביעת המפלגה לפנות התנחלויות בעקבות התקפות אלימות ופיגועי טרור אינה מוסרית ועלולה לעודד מעשי טרור אלו. כמו כן אמר כי על השמאל להכיר בכך שהסכמי אוסלו לא שינו את רצונם של ערבים רבים להשמיד את ישראל. בן עזר הוא אחד הסופרים הראשונים שהבינו את הכוח העצום הגלום באינטרנט. הוא ייסד ניוזלטר המופץ למנויים, וזוכה להתעניינות רבה ולתפוצה נרחבת. הכותר של מפעלו האינטרנטי הוא: "חדשות בן עזר – מכתב עיתי חינם מאת סופר נידח". סביב המכתב העתי שלו נקבצו סופרים ומשוררים רבים, אנשי רוח ובעלי מקצועות חופשיים מתחומים שונים. למרות היות "מכתב עיתי" זה במה פתוחה המפרסמת יצירות ומאמרים מסוגים שונים ומתוך עמדות פוליטיות מנוגדות, בן-עזר נוהג להוסיף לדברים המופצים הערות מצידו, בתוך הטקסט, לא פעם בלשון חריפה ואף מזלזלת. בן עזר נשוי ואב לבן. מתגורר בתל אביב משנת 1966. המחצבה, תל אביב: עם עובד, 1963 (רומן ומחזה). (מהדורה חדשה, 1982.) עובד לסרט המחצבה ב-1990. אנשי סדום, תל אביב: עם עובד, 1968 (רומן). (מהדורה חדשה ומורחבת: אנשי סדום: הסיפור האמיתי, הוד השרון: אסטרולוג, 2001.) לא לגיבורים המלחמה, תל אביב: הוצאת א. לוין אפשטיין, 1971 (רומן). לילה בגנת הירקות הנרדמים, רמת גן: מסדה, 1972 (ספר ילדים). הפרי האסור, תל אביב: אחיאסף, 1977 (סיפורים). עופרית בלופרית, תל אביב: יבנה, 1977 (ספר ילדים). אפרת, תל אביב: משרד הביטחון – ההוצאה לאור: ספריית תרמיל, 1978 (מחזור סיפורים). השקט הנפשי, תל אביב: זמורה, ביתן, מודן, 1979 (רומן). בין חולות וכחול שמיים, תל אביב: יבנה, 1980. בעקבות יהודי המידבר, ירושלים: שוקן, 1983. הנאהבים והנעימים, תל אביב: ביתן, 1985 (רשימות מהחיים החדשים המתרקמים בארץ-ישראל). אין שאננים בציון, תל אביב: עם עובד, 1986 (שיחות עם אינטלקטואלים ישראלים בולטים על ענייני השעה). לשוט בקליפת אבטיח, רכגולד, 1987 50 שירי מתבגרים תל אביב, רכגולד, 1987. בצאת ישראל ממצרים, תל אביב: יבנה, 1987. ג'דע - סיפורו של אברהם שפירא, הוצאת יד יצחק בן צבי, 1993. זכה בפרס זאב לספרות ילדים ונוער. הלילה בו תלו את סרג'נט מורטון. תל אביב, הוצאת ידיעות אחרונות, 1994 דודו פאפ מטר, 1996 (ספר ילדים) אומץ - סיפורו של משה דיין, משרד הביטחון – ההוצאה לאור, 1997. נחום גוטמן, עריכה ומבוא: אהוד בן עזר, צילומים: ישראל צפריר, עיצוב גרפי: דורית שרפשטיין, הוצאת מודן, 1997. ימים של לענה ודבש, תל אביב: עם עובד, 1998 (סיפור חייה של המשוררת אסתר ראב). המושבה שלי, הוד השרון: אסטרולוג, 2000 (רומן). שלוש אהבות, הוד השרון: אסטרולוג, 2000 (רומן). חנות הבשר שלי, הוד השרון: אסטרולוג, 2001 (רומן). יֵעְזְרֶהָ אלוהים לפנות בוקר: שירים 1955–1995, הוד השרון: אסטרולוג, 2005. ספר הגעגועים, הוצאת כנרת זמורה ביתן, 2009. (שמאי גולן ואהוד בן עזר: עורכים), סיפורים אישיים על תל אביב: מבחר סיפורי חיים של גמלאים, הוצאת עמותת כוח לגמלאים תל אביב־יפו, 2012. מסעותיי עם נשים, רומן, ספרי קור, 2013. אהוד בן עזר פרסם עשרות מאמרי ביקורת, ציוני זיכרון, מסות קצרות על ספרות וסופרים ועוד. אמנון הדרי, 'על "השקט הנפשי", לאהוד בן עזר', במאסף ספרות עברית מודרנית, 1980. (באנגלית) אהוד בן עזר, פרק אחד-עשר: בדרך מביירות לצפת. גלגולי הקמע של אפרת, באנתולוגיה "תמונה קבוצתית" (ספרות ישראלית במאה ה-21), עמ' 179–184, הוצאת כרמל, 2017. "חדשות בן עזר" רשימת הפרסומים של אהוד בן עזר, בקטלוג הספרייה הלאומית כתבי אהוד בן עזר בפרויקט בן-יהודה אהוד בן עזר, ב"לקסיקון הספרות העברית החדשה" אהוד בן עזר, ב"לקסיקון הסופרים העברים בהווה" אהוד בן עזר, באתר המכון לתרגום ספרות עברית (באנגלית) הספרים של אהוד בן עזר, באתר "סימניה" אהוד בן עזר, מדף הספרים של אהוד בן עזר, nrg ‏, 16 בפברואר 2009 נורית קנטי, אהוד בן עזר מחוץ לגדר, באתר nrg‏, 15 בפברואר 2009 עמוס לויתן, ספר הגעגועים, אהוד בן עזר, באתר הארץ, 24 במרץ 2009 נחום אבניאל, אני אופטימי, הציונות ניצחה, מקור ראשון, מוסף "שבת", 14 במאי 2011, גיליון 718 אהוד בן עזר, במיזם "סופרים קוראים" של המרכז לספריות וספרות בישראל אהוד בן עזר, במיזם "אישים" לתיעוד היצירה הישראלית אהוד בן עזר, דף שער בספרייה הלאומית אהוד בן עזר, בלקסיקון הספרות העברית החדשה על כתביו: שרית פוקס, אודי חמודי בארץ הפורנו, מעריב, 26 באוגוסט 1985 תמר מרין, יומן של משורר חרמן, באתר הארץ, 26 בספטמבר 2013 כרמית ספיר ויץ, אהוד בן עזר בעקבות חיי המין הנועזים, באתר nrg‏, 1 באוקטובר 2013 ש. שפרה, הזמן אינו יכול לאוהבים: על "יעזרה אלוהים לפנות בוקר", של אהוד בן עזר על אסתר ראב, כיוונים חדשים 14, תשס"ו 2006, עמ' 241–249, באתר ההסתדרות הציונית העולמית "עשור ל'חדשות בן עזר'", כתב עת אינטרנטי. שני מאמרים בכתב העת מאזנים גיליון מס' 1, כרך פ"ט, עמ' 11–14, פברואר 2015 רות אלמוג, פנחס שדה: מיתומאן?, באתר הארץ, 17 בדצמבר 2002 סמי מיכאל, הפרולטר היחיד נותרתי, כמובן, אני, באתר הארץ, 2 במאי 2002 תמר מרין, יומן של משורר חרמן, באתר הארץ, 26 בספטמבר 2013